|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** **ΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ**  **ΚΑΙ ΘΡΗΣΚΕΥΜΑΤΩΝ**  ΠΕΡ/ΚΗ Δ/ΝΣΗ Π.& Δ. ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ  **Δ/ΝΣΗ Π.Ε. ΑΝΑΤ. ΘΕΣ/ΝΙΚΗΣ**  **23ο ΔΗΜ. ΣΧΟΛΕΙΟ ΘΕΣ/ΝΙΚΗΣ**  Πληροφορίες : Γιαννιώτη Ευαγγελία  Τηλέφωνο: 2310912334  Διεύθυνση: Ιπποδρομίου 19  Τ.Κ. : 54351  FAX : 2310912334  e-mail : mail@23dim-thess.thess.sch.gr |

**Θεσσαλονίκη 22/ 11 /2017**

**Αρ. Πρωτ. 172**

**ΠΡΟΣ : Δ/νση Α/θμιας Εκπαίδευσης**

**Ανατολικής Θεσσαλονίκης**

**Θέμα: «Πρόσκληση κατάθεσης οικονομικής προσφοράς για μετακίνηση σε Εκπαιδευτικό Πρόγραμμα του Ιδρύματος της Βουλής των Ελλήνων»**

H Διευθύντρια του 23ου Δημοτικού Σχολείου Θεσσαλονίκης ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκδρομής της Στ΄ τάξης του σχολείου **στην Αθήνα, στο πλαίσιο της εκπαιδευτικής επίσκεψης στη Βουλή των Ελλήνων ,** σύμφωνα με την Υ.Α 129287/Γ2/02-12-2011, άρθρο 14, (ΦΕΚ 2769/τ.Β΄/02-12-2011) με περίπου ( 38 ) μαθητές και (38) γονείς, καθώς και (3) συνοδών εκπαιδευτικών του σχολείου μας στη Βουλή των Ελλήνων, στην Αθήνα στο πλαίσιο του Εκπαιδευτικού προγράμματος του Ιδρύματος της Βουλής των Ελλήνων. Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου.

Συγκεκριμένα:

- Η εκδρομή θα πραγματοποιηθεί από τις 25/3, έως τις 27/03/2016 (ημέρες Κυριακή , Δευτέρα ,και Τρίτη αντίστοιχα ).

- Το πρόγραμμα της εκδρομής θα περιλαμβάνει: Αναχώρηση στις 25-03-2016 από το χώρο του σχολείου για Αθήνα στις 06.00 π.μ. και επιστροφή στις 27-03-2016 από Αθήνα, ενδιάμεση επίσκεψη στην Χαλκίδα και επιστροφή στις 10.00 μ.μ.

- Η διαμονή θα πρέπει να γίνει σε ξενοδοχείο 4\*ή 5\* με πρωινό ή και με ημιδιατροφή στο ξενοδοχείο και η μετακίνηση με άνετα δύο λεωφορεία ή με διώροφο.

Για τη διαμονή των μαθητών και των γονέων ζητούνται δίκλινα κατά βάση δωμάτια και μονόκλινα για τους εκπαιδευτικούς.

- Ξεναγήσεις – μετακινήσεις εντός Αθηνών: Με καινούριo-α άνετo-α λεωφορείo-α για όλες τις ώρες και μέρες του ταξιδιού, σύμφωνα με το πρόγραμμα που θα καταρτιστεί σε συνεργασία με το σχολείο καθώς και για οποιαδήποτε αλλαγή μπορεί να προκύψει από αστάθμητους παράγοντες. (Ενδεικτικά αναφέρονται: επίσκεψη στο Αττικό Πάρκο, επίσκεψη στο μουσείο Μπενάκη, ξενάγηση στην Παλιά Βουλή, στο ιστορικό κέντρο της Αθήνας, στην Ακρόπολη, στο Μουσείο της Ακροπόλεως, στο Εθνικό Αρχαιολογικό Μουσείο, στην Πλάκα, στο Μοναστηράκι).

- Ξενάγηση στην Ακρόπολη και το Μουσείο της από διπλωματούχο ξεναγό.

- Διάθεση συνοδού από το πρακτορείο σε όλη τη διάρκεια του ταξιδιού. - Η προσφορά θα πρέπει να περιέχει και να εξασφαλίζει τα παρακάτω, σύμφωνα με την Γ2/129287/2011 (ΦΕΚ 2769/2-12-2011, τ.Β’ – Μνημόνιο ΥΠΔΒΜΘ 4802/1Α/17-1-2012):

• Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού.

• Διασφάλιση ότι το λεωφορείο-α με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για την μεταφορά μαθητών.

• Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με ποσό που θα καθορίσει το σχολείο, το οποίο πρέπει να είναι τουλάχιστον 5πλάσιο του συμφωνηθέντος ποσού).

• Την αντιμετώπιση της περίπτωσης που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.)

• Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή χωριστά για τις δύο παραπάνω περιπτώσεις των μέσων μεταφοράς των μαθητών και συνοδών. Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Οι προσφορές θα πρέπει να κατατεθούν σε κλειστούς φακέλους μέχρι και την 18 Δεκεμβρίου 2017 και ώρα 12.00π.μ. στο γραφείο της Δ/νσης του 23ου Δ. Σχ. Θεσ/νίκης, ιδιοχείρως, ή με αποστολή “Courier”. Η αξιολόγηση των προσφορών θα πραγματοποιηθεί την 21 Δεκεμβρίου 2017 και ώρα 12:00.

• Επιλογή αναδόχου Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές. Οι εκπρόθεσμες προσφορές δε θα ληφθούν υπόψη. Μετά την επιλογή του ταξιδιωτικού γραφείου συντάσσεται σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής

2. Η προσφερόμενη ασφάλεια

3. Το συνολικό κόστος της εκδρομής

4. Το κόστος ανά άτομο (που θα προκύπτει με διαίρεση του κόστους εκδρομής δια του ενδεικτικού αριθμού των ατόμων)

5. Οι Γενικοί Όροι συμμετοχής στην εκδρομή.

6. Θα δοθούν αποδείξεις πληρωμής στον κάθε γονέα χωριστά.

7. Τα απαραίτητα δικαιολογητικά για την επιδότηση της επίσκεψης από την περιφέρεια.

Η ΔΙΕΥΘΥΝΤΡΙΑ

Γιαννιώτη Ευαγγελία